CELEX: 32022R1215
Language: ro
Date: 2022-07-07 00:00:00
Title: Regulamentul (UE) 2022/1215 al Comisiei din 7 iulie 2022 de stabilire a încetării activităților de pescuit de halibut negru în apele norvegiene din zonele 1 și 2 pentru navele care arborează pavilionul unui stat membru al Uniunii Europene

15.7.2022   
               
               
                  RO
               
               
                  Jurnalul Oficial al Uniunii Europene
               
               
                  L 188/46
               
            
         REGULAMENTUL (UE) 2022/1215 AL COMISIEI
         din 7 iulie 2022
         de stabilire a încetării activităților de pescuit de halibut negru în apele norvegiene din zonele 1 și 2 pentru navele care arborează pavilionul unui stat membru al Uniunii Europene
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 1224/2009 al Consiliului din 20 noiembrie 2009 de stabilire a unui sistem de control al Uniunii pentru asigurarea respectării normelor politicii comune în domeniul pescuitului (1), în special articolul 36 alineatul (2),
         întrucât:
         
                     (1)
                  
                  
                     Regulamentul (UE) 2022/109 al Consiliului (2) stabilește cotele pentru 2022.
                  
               
                     (2)
                  
                  
                     Conform informațiilor primite de Comisie, capturile din stocul de halibut negru în apele norvegiene din zonele 1 și 2 efectuate de către nave care arborează pavilionul unui stat membru al Uniunii Europene sau care sunt înmatriculate într-un stat membru al Uniunii Europene au epuizat cota alocată pentru 2022.
                  
               
                     (3)
                  
                  
                     Prin urmare, este necesară interzicerea anumitor activități de pescuit care vizează acest stoc,
                  
               ADOPTĂ PREZENTUL REGULAMENT:
         
            Articolul 1
            Epuizarea cotei
            Cota de pescuit alocată statelor membre ale Uniunii Europene pentru stocul de halibut negru în apele norvegiene din zonele 1 și 2 pentru anul 2022, menționată în anexă, se consideră epuizată de la data stabilită în anexa respectivă.
         
         
            Articolul 2
            Interdicții
            Activitățile de pescuit care vizează stocul menționat la articolul 1 desfășurate de navele care arborează pavilionul unui stat membru al Uniunii Europene sau care sunt înmatriculate într-un stat membru al Uniunii Europene sunt interzise începând cu data stabilită în anexă. După această dată, se interzic păstrarea la bord, transferul, transbordarea sau debarcarea peștelui din stocul respectiv capturat de către navele în cauză.
         
         
            Articolul 3
            Intrare în vigoare
            Prezentul regulament intră în vigoare în ziua următoare datei publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 7 iulie 2022.
            
               
                  Pentru Comisie,
               
               
                  Pentru Președinte,
               
               Virginijus SINKEVIČIUS
               
                  Membru al Comisiei
               
            
         
         
            (1)  JO L 343, 22.12.2009, p. 1.
         
            (2)  Regulamentul (UE) 2022/109 al Consiliului din 27 ianuarie 2022 de stabilire, pentru anul 2022, a posibilităților de pescuit pentru anumite stocuri de pește și grupuri de stocuri de pește, aplicabile în apele Uniunii și, pentru navele de pescuit ale Uniunii, în anumite ape din afara acesteia (JO L 21, 31.1.2022, p. 1).
      
      
         
            ANEXĂ
            
                        Nr.
                     
                     
                        03/TQ109
                     
                  
                        Stat membru
                     
                     
                        Uniunea Europeană (toate statele membre)
                     
                  
                        Stoc
                     
                     
                        GHL/1N2AB.
                     
                  
                        Specie
                     
                     
                        Halibut negru (Reinhardtius hippoglossoides)
                     
                  
                        Zonă
                     
                     
                        Apele norvegiene din zonele 1 și 2
                     
                  
                        Data încetării activităților
                     
                     
                        20 iunie 2022